‘লা লা ল্যান্ড’-এর দাপটের রাতে স্মরণীয় হয়ে থাকল আসগর ফারহাদির আর কৃষ্ণাঙ্গদের বিজয়ের কারণে। এমন কি শেষ মুহূর্তেও চরম নাটকীয়তার পর সেরা সিনেমা হিসেবে ‘মুনলাইট’-এর জয় চমকে দিয়েছে সবাইকে। নাটকের সূত্রপাত ঘটে আসরের সবচেয়ে বড় পুরস্কার সেরা চলচ্চিত্রের নাম ঘোষণার সময় ভুল করে ‘মুন লাইট’-এর জায়গায় ‘লা লা ল্যান্ড’-এর নাম পড়ে ফেলায়। ছয়টি অস্কার জেতা সিনেমাটির কলাকুশলীদের সবাই মঞ্চে উঠেও পড়েন, নির্মাতা এবং প্রযোজক পুরস্কার গ্রহণ করে তাদের বক্তব্য দিতে শুরু করেন। ঠিক এরপরই ঘোষণা আসে, ভুল করে ‘লা লা ল্যান্ড’কে পুরস্কৃত করা হয়েছে, আসল পুরস্কারের দাবিদার ব্যারি জেনকিন্স-এর সিনেমা ‘মুনলাইট’!